# Bestyrelsesmøde

## 12. december 2017

**UDSENDT DAGSORDEN:**

Deltagere: formand Stig Glent-Madsen, Ann-Dorte Christensen, Gudrun Bjerregaard, Claus Dithmer, Britt Møldrup, Søren Jæger Rahbek, Noa Shifris, rektor Helge Markussen, vicerektor Marianne Westergaard og økonomichef Lena Mørch Nielsen. Afbud fra: næstformand Peter Rasmussen og Lone Langballe.

**REFERAT**

1. Formand Stig Glent-Madsen bød velkommen. Referatet fra sidste møde blev sammen med dagsordenen godkendt.
2. Siden sidst HM:
3. Susannes Gæstebud, som forpagter kantinen på både skolen og kollegiet, er opsagt med virkning fra 31. juli 2018. Ordningen har fungeret tilfredsstillende, men da skolen og kostafdelingens elevtal er steget markant har beregninger vist, at der kan være rigtig god mening i, at skolen og kollegiet selv er ansvarlig for driften. I løbet af foråret vil der blive opslået en stilling, som kantineleder for begge afdelinger. Kantinelederen skal i samarbejde med Anders Johnsen, som er uddannelseschef og kostskoleleder, være med til at ansætte personale og planlægge opstarten af projektet.
4. Kollegiehaven skal gøres færdig efter den nye bygning er indviet. Der har været en konkurrence omkring udsmykningen/etableringen af kollegiehaven. Statens kunstfond har i samarbejde med Helge Markussen, Anders Johnsen og skolens kunstudvalg valgt det endelige projekt. Statens kunstfond bidrager til en stor del af projektet. Kollegiet skal yde cirka 500.000 kr. til projektet. Der er fokus på, at haven skal kunne rumme alle kollegianere og være et samlingspunkt for både store men også små grupper. Projektet forventes færdigt sommeren 2018.
5. Der har været Åbent hus for kommende elever og forældre lørdag 11. november 2017.
6. Skolen har orienteringsaften for kommende elever og forældre den 9. januar 2018.
7. 1.g’ernes grundforløb evalueres grundigt. Lige nu skal elever, lærere, ledelse og bestyrelse svare på et spørgeskema, da skolen deltager i et projekt om evaluering af gymnasiereformen under Syddansk Universitet.
8. Skolen er åben over for byen. Der er i øjeblikket mange rundvisninger på skolen samt besøg af foreninger og lignende, som får lov at afholde møder på skolen. Der afholdes blandt andet life-streamede foredrag for Aarhus Universitet, hvilket har været en stor succes med deltagelse af skolens egne elever og personale men også udefrakommende gæster.
9. DR Bigband gav en meget vellykket koncert på skolen den 23. november i anledningen af 100-året for Danmarks salg af De Vestindiske Øer.

Senatet:

1. Søren Rahbek fortalte, at skolens nye studie- og ordensregler og antimobbestrategi har været drøftet, og der er opbakning fra Senatet til begge dele.
2. Stig Glent-Madsen begrundede forslaget til vedtægtsændringerne. Formanden konstaterede, at bestyrelsen var beslutningsdygtig i forhold til at 5 ud af 7 stemmeberettigede medlemmer var til stede. Forslaget til vedtægtsændringerne blev enstemmigt vedtaget. Der vil være en stor udskiftning i bestyrelsen efter næste valg. Fremtiden for bestyrelsen blev drøftet.
3. Bestyrelsen drøftede indhold og der blev foretaget følgende rettelser, som Helge Markussen tilretter:
4. ”Særlig vigtigt er det, at indtagelse og besiddelse og salg af ……”
5. ”Det er ligeledes forbudt at sælge cigaretter og øvrige nikotinholdige produkter”
6. ”Optagelse af videofilm og lyd i en undervisningssituation kræver tilladelse fra læreren”

Sætningen ”Hvis en elev har fået en advarsel…” ændres til ”Hvis en elev har fået en sanktion…”

Sætningen ”Partshøringen foretages i nogle tilfælde mundtligt” ændres til ”Der foretages partshøring i henhold til forvaltningsloven. Partshøringen foretages i nogle tilfælde mundtligt”

I antimobbestrategien deles sætningen ”I forhold til mobbeofret” op i 2 afsnit: ”Hvis du føler dig mobbet” og ”Hvis du oplever at andre bliver mobbet”.

Når tilretningen er foretaget kan bestyrelsen godkende både studie- og ordensreglerne samt antimobbestrategien.

1. Helge Markussen redegjort kort for status på IB. Der er fortsat udfordringer omkring integrationen med STX, men der arbejdes fortsat på det. På kollegiet er integration langt mere vellykket, hvilket formentlig skyldes, at en stor del af kollegianerne er IB elever.
2. Marianne Westergaard fortalte om 1.g’ernes studieretningsvalg. 353 1.g elever fik deres 1. prioritet. Kun 4 elever fik et andet valg, men de fik gennem dette valg opfyldt deres ønsker om fag alligevel. Det vil sige, hvis vi har oprettet en studieretning har elever, der har ønsket den også fået den. Forskellige aktiviteter i grundforløbet har været medvirkende til, at eleverne er blevet afklaret om egne faglige interesser og ønsker til studieretning. Eleverne har valgt bredt. Blandt vores naturvidenskabelige elever er der mange med fysik A, kemi A eller biotek A, og blandt vores sproglige elever er der kommet flere supersproglige. Vi har også fået en meget stor musikklasse, og blandt de samfundsfaglige retninger er der flere med matematik A. Det er fortsat vigtigt, at der gøres meget for at gøre eleverne interesserede i hhv. sprog og naturvidenskab.
3. Lena Mørch Nielsen kunne fortælle, at skolens samlede klassekvotient i 1.g pr. 10. november 2017 er 26,9 elever pr. klasse. Klasseloftet er 28 elever. Det er primært preIB, som trækker procenten ned, da holdet er på 18 elever. Klassekvotienten vil derfor forventes højere i 2.g, hvilket er af stor betydning for skolens økonomi. Bestyrelsen godkendte klassekvotienten, og formanden sender en bekræftelse på mail, som skal sendes videre til skolens revisor i forhold til indberetningen til Undervisningsministeriet.
4. Lena Mørch Nielsen redegjorde kort for den forventede afslutning af årsregnskabet for 2017. Der er en del uvished endnu om afslutningen af etape 3 og 4. Dags dato ser det ud til et underskud for skolen på cirka 550.000 kr. mod et budgetteret underskud på 2.4 mio.kr. Forskellen skyldes primært, at der ingen forbrug har været på reserven samt et udskudt projekt med at udskifte et tag på en af sidebygningerne. Kollegiet forventes at give et større overskud end budgetteret.
5. Budgettet er tilrettet i forhold til første udkast, som bestyrelsen fik fremlagt i september. Der er en stor stigning i lærerlønnen, da den udmeldte reguleringsprocent for december 2017 var væsentlig højere end forventet. Ligeledes har ledelsen prioriteret at udvide antallet af lærerårsværk med mindst 2 stillinger, da økonomien tillader det. Elevtallet for de kommende 1.g elever i 2018 er sat meget optimistisk. Tallet er uændret fra 2017 og da Viborg Kommunes UU vejledning samt politikerne gør alt, hvad de kan for at flytte elever fra STX til erhvervsuddannelserne kan ansøgertallet vise sig at falde. Hvis ansøgertallet i marts 2018 viser sig at være lavere end budgetteret, kan der blive tale om besparelser, såsom personalereduktioner ved et lavere antal klasser end budgetteret. Der afsat 4 mio. kr. til udbedring af skolens elevmiljø, da tilbagemeldingerne fra eleverne er, at der er plads til forbedring på området. Skolen prioriterer denne udgift for fortsat at kunne tiltrække elever til skolen. Der er også i beløbet afsat midler til renovering af administrationen, da der skal være plads til en ny kontorelev samt skolens nye serviceleder. Budgettet viser et forventet overskud på cirka 600.000 kr. for skolens del. Budgettet på kollegiet er lagt ud fra de gamle tildelingsrammer. Der er i finanslovsforslaget for 2018 lagt op til væsentlig ændrede vilkår for tildeling, da kostafdelingerne går fra at have en rammetildeling til igen at være taxameter styret. Da de endelige vilkår endnu ikke kendes, fortsættes med den oprindelige budgetmodel indtil vilkårene er godkendt på finansloven for 2018. Den seneste udmelding er, at de skoler, som oplever de væsentligste forringede vilkår af ændringen skal kompenseres de første 2 år af de skoler, som umiddelbart ser ud til at få bedre vilkår. Dette betyder, som det ser ud på nuværende tidspunkt, at Viborg Katedralskoles kostafdelingen skal aflevere et beløb til overgangen. Kollegiet forventes at give et overskud for 2018 på 400.000 kr. Budgettet blev godkendt med den bemærkning, at der i marts 2018 vil ske en regulering i forhold til den kommende finanslov.
6. Helge Markussen redegjorde kort for projekterne. Arkitekten arbejder i øjeblikket på at få delprojekterne i udbud, så den endelige økonomi kan godkendes.
7. Kommende bestyrelsesmøder

* 15. marts 2018
* 12. juni 2018
* 26. september 2018
* 11. december 2018

1. Den 1. maj 2018 tiltræder den nye bestyrelse på Viborg Katedralskole. Det blev opfordret til ret hurtigt efter tiltrædelsen at gennemføre et bestyrelsesseminar. Der skal indkaldes til et ekstraordinært bestyrelsesmøde den 3. maj 2018, hvor eneste punkt er konstituering af bestyrelsen.

Referent Lena Mørch Nielsen

Stig Glent-Madsen Peter Rasmussen Lone Langballe

formand næstformand

Gudrun Bjerregaard Ann-Dorte Christensen

Claus Dithmer Britt Møldrup

Søren Jæger Rahbek Noa Shifris